text: Glad lærling: Det er sindssygt fedt 
  21 maj 2014 kl. 20.09
  De helt store følelser var fremme da TV SYD her til aften holdte høring for at skaffe flere lærepladser.
  - Er det rigtigt? Ej, hvor fedt! Stemningen var høj i callcenteret under aftens høring på TV SYD. En af dem der var med til at løfte stemningen var Anja Christensen. I løbet af programmet kunne mestre fra hele landsdelen ringe ind og tilbyde lærlingepladser til de mange lærlinge, der var samlet hos SE i Esbjerg, hvor høringen fandt sted.
  Og en af dem som havde en rigtig udbytterig aften var Anja Christensen. En klejnsmed ringende undervejs til vores callcenter, hvor Søren Vesterby og Betina Bendix sad klar til at modtage opkaldende. Og et af de opkald var noget Anja Christensen kunne bruge. Hun kom ud fra Callcenteret med en aftale om at mødes med den esbjergensiske klejnsmed i morgen.
  - Jeg synes, at det er så fedt. Man kan jo se, hvor mange af dem der er samlet her i aften, der har problemer med at finde en lærerplads. Så at jeg nu står med en aftale i morgen er super flippet. Det er så konge det her, sagde Anja Christiansen.
  